વિશેષમાં, આ વર્ષે વાર્તાસ્પર્ધાના પુરસ્કાર મૂલ્ય અને સંખ્યામાં ફેરફાર કર્યો છે, જે અંતર્ગત વાર્તા-સ્પર્ધામાં રૂ. ૨૦૦૧, રૂ. ૧૫૦૧ અને રૂ. ૧૦૦૧ એમ પુરસ્કાર વિજેતાઓને આપવામાં આવે છે, ઉપરાંત પ્રોત્સાહન પુરસ્કાર સ્વરૂપે ત્રણ પુરસ્કાર રૂ. ૨૫૧ આપવામાં આવશે. પુરસ્કારની રકમ ઉપરાંત તમામ નિર્ણાયકોને વાર્તાઓની કોપી વગેરે મોકલવાનો ઈતર વ્યવસ્થાપન ખર્ચ – એમ કુલ મળીને રૂ. ૮૦૦૦ જેટલો ખર્ચ અંદાજ છે. જે દાતાઓ આ સ્પર્ધા માટે અથવા રીડગુજરાતી વ્યવસ્થાપન અને નિભાવખર્ચ માટે યોગદાન કરવા ઈચ્છતા હોય તેઓ પોતાની યથાશક્તિ પત્ર-પુષ્પરૂપે પોતાનું યોગદાન મારો shah_mrugesh@yahoo.com પર સંપર્ક કરીને પહોંચાડી શકે છે. સ્પર્ધામાં ઇનામ કે ભેટ સ્વરૂપે વિજેતાઓને પ્રોત્સાહન આપવા ઇચ્છતા મિત્રો પણ એ જ સરનામે સંપર્ક કરી શકે છે.